Tekstiilituotteiden kaupan hallinnolliset järjestelyt Euroopan yhteisön ja Singaporen tasavallan välillä - Verbaalinootit



Virallinen lehti nro L 173 , 11/07/1996 s. 0041 - 0044



Tekstiilituotteiden kaupan HALLINNOLLISET JÄRJESTELYT Euroopan yhteisön ja Singaporen tasavallan välillä VERBAALINOOTTI Euroopan yhteisöjen komission ulkosuhteiden pääosastolla on kunnia tervehtiä Singaporen tasavallan edustustoa Euroopan yhteisöissä ja viitata Singaporen tasavallan ja yhteisön välillä neuvoteltuun tekstiilituotteita koskevaan sopimukseen, jota on sovellettu 1 päivästä tammikuuta 1987, sellaisena kuin sen voimassaoloa on jatkettu 1 päivänä tammikuuta 1992 parafoidulla kirjeenvaihdolla ja edelleen jatkettu kirjeenvaihdolla 26 päivänä marraskuuta 1992. Taatakseen tekstiili- ja vaatetustuotealojen sisällyttämistä GATTin sääntöihin ja periaatteisiin koskevan Uruguayn kierroksen GATT-neuvotteluissa neuvotellun sopimuksen häiriöttömän ja tehokkaan täytäntöönpanon komissiolla on kunnia ilmoittaa Singaporen tasavallan viranomaisille aikomuksestaan ilmoittaa tekstiilitarkkailuelimelle edellä mainitun tekstiilituotteita koskevan sopimuksen määräyksistä, jotka sisältyvät liitteenä olevaan luetteloon, Uruguayn kierroksen tekstiilisopimuksen 2 artiklan 17 kohdassa tarkoitettuina "hallinnollisina järjestelyinä". Pääosasto olisi kiitollinen, jos viranomaisenne vahvistaisivat mahdollisimman pian olevansa yhtä mieltä kyseisen tiedonannon yksityiskohdista. Ulkosuhteiden pääosasto käyttää tilaisuutta hyväkseen esittääkseen uudelleen Singaporen tasavallan lähetystölle korkeimman kunnioituksensa vakuutuksen. Brysselissä . . . Euroopan talousyhteisön ja Sinagaporen tasavallan tekstiilituotteiden kauppaa koskevan Brysselissä 28 päivänä kesäkuuta 1986 parafoidun sopimuksen, sellaisena kuin se on muutettuna kirjeenvaihtona tehdyllä ja Brysselissä 26 päivänä marraskuuta 1992 parafoidulla Euroopan talousyhteisön ja Singaporen tasavallan tekstiilituotteiden kauppaa koskevaa sopimusta muuttavalla sopimuksella, määräykset, joista ilmoitetaan Uruguayn kierroksen tekstiilisopimuksen 2 artiklan 17 kohdan mukaisina hallinnollisina järjestelyinä >TAULUKON PAIKKA> VERBAALINOOTTI Singaporen tasavallan edustustolla Euroopan yhteisöissä on kunnia tervehtiä Euroopan yhteisöjen komission ulkosuhteiden pääosastoa ja viitata pääosaston 22 päivänä joulukuuta 1993 päivättyyn verbaalinoottiin 020827 sekä Singaporen tasavallan ja yhteisön tekstiilituotteita koskevaan 1 päivästä tammikuuta 1987 sovellettuun sopimukseen, sellaisena kuin sen voimassaoloa on jatkettu 1 päivästä tammikuuta 1992 sovelletulla kirjeenvaihdolla ja sellaisena kuin sen voimassaoloa on edelleen jatkettu kirjeenvaihdolla 26 päivänä marraskuuta 1992. Singaporen kaupan kehityslautakunta on havainnut komission aikomuksen ilmoittaa tekstiilitarkkailuelimelle edellä mainitun tekstiilituotteita koskevan sopimuksen tietyistä määräyksistä Uruguayn kierroksen tekstiilisopimuksen 2 artiklan 17 kohdan mukaisina "hallinnollisina järjestelyinä". Singaporen kaupan kehityslautakunnan mielestä myös edellä mainitun sopimuksen 7 artikla kuuluu Uruguayn kierroksen tekstiilisopimuksen 2 artiklan 17 kohdan mukaisiin määräyksiin. Singaporen kaupan kehityslautakunta on ymmärtänyt, että Euroopan yhteisöjen ja viejämaiden välillä tehdyt kahdenväliset tekstiilisopimukset ovat suurin piirtein samanlaisia. Näin ollen Singaporen kaupan kehityslautakunta haluaisi tietää, aikooko komissio ilmoittaa yhteisöjen muiden kahdenvälisten tekstiilisopimusten samoista määräyksistä tekstiilitarkkailuelimelle. Singaporen kaupan kehityslautakunta haluaisi myös mielellään saada tietää, minkälaisen aikataulun mukaan komissio tekee ilmoitukset tekstiilitarkkailuelimelle. Singaporen kaupan kehityslautakunta haluaisi vakuuttaa uudelleen, että se Euroopan yhteisön ja Singaporen tekstiilineuvottelijoiden välillä saavutettu yhteisymmärrys edellä mainitun sopimuksen 12 artiklan määräyksistä, joka on kirjattu luottamuksellisiin yhteisesti hyväksyttyihin pöytäkirjamerkintöihin ja 26 päivänä marraskuuta 1992 käytyyn luottamukselliseen kirjeenvaihtoon, säilyy muuttumattomana. Singaporen tasavallan lähetystö käyttää tilaisuutta hyväkseen esittääkseen uudelleen ulkosuhteiden pääosastolle korkeimman kunnioituksensa vakuutuksen. Brysselissä . . . VERBAALINOOTTI Euroopan yhteisöjen komission taloudellisia ulkosuhteita hoitava pääosasto esittää tervehdyksensä Singaporen tasavallan edustustolle Euroopan yhteisöissä ja viittaa kunnioittaen edustuston verbaalinoottiin N:o 030/94, joka koskee 1 päivästä tammikuuta 1987 sovellettua Singaporen tasavallan ja yhteisön välistä sopimusta tekstiilituotteista, sellaisena kuin sen voimassaoloa on jatkettu 26 päivänä marraskuuta 1992 parafoidulla kirjeenvaihtona tehdyllä sopimuksella. Pääosasto yhtyy Singaporen kaupan kehityslautakunnan tekemään ehdotukseen siitä, että edellä mainitun sopimuksen 7 artikla pitäisi sisällyttää ilmoitukseen hallinnollisista järjestelyistä tekstiili- ja vaatetustuotteista tehdyn WTO:n sopimuksen 2 artiklan 17 kohdan mukaisesti. Pääosasto haluaa lisäksi vahvistaa, että komissio aikoo ilmoittaa WTO:lle kaikkiin muihin yhteisön monikuitusopimuksen perusteella tekemiin kahdenvälisiin sopimuksiin sisältyvät samat määräykset. Komissio aikoo ilmoittaa kyseisistä hallinnollisista järjestelyistä WTO:n sihteeristölle ennen 1 päivää lokakuuta 1994. Pääosasto vahvistaa, että Euroopan yhteisöjen ja Singaporen neuvottelijoiden kesken saavutettu yhteisymmärrys edellä mainitun sopimuksen 12 artiklan määräyksistä, sellaisina kuin ne on kirjattu 26 päivänä marraskuuta 1992 allekirjoitettuun hyväksyttyyn neuvottelupöytäkirjaan ja samana päivänä tapahtuneeseen luottamukselliseen kirjeenvaihtoon, pysyy muuttumattomana. Euroopan yhteisöjen komission taloudellisia ulkosuhteita hoitava pääosasto käyttää tilaisuutta hyväkseen esittääkseen Singaporen tasavallan edustustolle vielä kerran korkeimman kunnioituksensa vakuutuksen. Brysselissä . . .